Here is a page extracted from Wikipedia that may contain CSS, HTML, and a lot of unformatted text.

Title: Carlos Berlanga Lope
Content: Carlos Berlanga Lope, (Zaragoza, 9 de chunio de 1972) ye un atleta aragonés especializato en prebas de velocidat. Tien en l'actualidat os récords d'Aragón de 100 m lisos y relevos 4x100 m, tamién fue miembro de l'equipo nacional chunto a Frutos Feo, Venancio José Murcia y Jordi Mayoral que tenió o récord d'Espanya d'a preba de relevos de 4x100 metros dende 1997 dica 2013. O suyos equipos estioron o CN Helios (1991-1999 y 2003-2004), Linense (2000), CA Adidas (2001-2002) y o Benacantil Puerto Alicante (2005-2006).

Internacionalment cal destacar que compitió con a selección espanyola 14 vegatas dende l'anyo 1997 dica 2007, consiguiendo os millors resultaus en a preba de relevos 4x100 metros lisos con un cinqueno puesto en o Campionato d'Europa d'Atletismo en a suya edición de 2002, y una setena en o Campionato d'o Mundo d'Atletismo celebraus en Atenas en 1997.

Clasificacions en o Campionato d'Espanya d'atletismo 
 Anyo 2000. Finalista en a preba de 100m lisos anque no i podió competir en a final.
 Anyo 2001. Cuarto clasificato en a preba de 100 m lisos con 10"71.
 Anyo 2002. Cuarto clasificato en a preba de 100 m lisos con 10"51.
 Anyo 2003. Finalista en a preba de 100 m lisos anque no i podió competir en a final.
 Anyo 2004. Quinto clasificato en a preba de 100 m lisos con 10"59.
 Anyo 2005. Quinto clasificato en a preba de 100 m lisos con 10"65.

Referencias 

Velocistas d'Aragón
Récords d'Aragón d'atletismo
Naixius de Zaragoza
1972 (naixencias)